Cum se face focul in cuptorul cu lemne 

Ingrediente:
● Lemn cu esenta tare - 20 buc  (noi folosim lemn de fag, cantitatea este aproximativa, depinde de marimea cuptorul si de cum este construit)

Mod de preparare:
1. Asa arata cuptorul pe care il avem noi, nu este mare, are sus in fata cosul de fum sau hogeagul si gurarul cu care se inchide, optional poate avea un termometru montat pe el.
La inceput arata mai frumos, in timp s-a mai murdarit de funingine, a ruginit usa si cosul, dar asa vedeti ca este folosit destul de des si chiar stiu despre ce vorbesc.
2. Deci, pregatiti lemnele de foc, sa fie uscate si despicate in bucati mai groase si mai subtiri.
Lasati usa cuptorului la o parte, aveti grija sa fie pus sus cosul de fum/hogeagul.
La gura cuptorului aranjati, cum vedeti in poza, 4 lemne putin mai groase, sa formeze sub ele un loc mai gol.
3. Apoi peste aceste lemne mai puneti 3-4 bucati, iar in locul gol format jos indesati niste hartie/carton, eventual si niste crengute uscate mai subtiri.
4. Aprindeti hartiile cu chibrite, noi mai nou folosim aprinzatorul acesta mare cu gaz la butelii mici, este mult mai comod si rapid.
Dar si chibritele sunt bune, vreun an doar cu ele am lucrat.
5. Cand focul incepe sa arda mai aprig impingeti atent cu o sapaliga toata constructia de lemne in fundul cuptorului.
Noi am adaptat o sapa de gradina ca ustensila de manevrat focul si carbunii fierbinti din cuptor.
6. Iar cand toate lemnele ard frumos le distribuiti atent in fundul cuptorului si putin spre laterale.
Nu incarcati cuptorul cu lemne prea multe care ard impreuna, maxim 4-5 bucati. Pe parcurs le adaugati si mentineti focul activ in cuptor.
7. Cand observati ca spatele cuptorului devine alb, nu negru de la fum, usor miscati lemnele arzand spre mijlocul cuptorului si gura.
8. Continuati sa mentineti focul si in zona din fata, pana bolta si peretii cuptorul se inalbesc.
Acest proces de inalbire inseamna ca toate caramizile au o temperatura potrivit de fierbinte, de la care chiar si funinginea arde. Este principalul indicator ca aveti cuptorul incins bine si procesul merge cum trebuie.
9. Acum lasati toate lemnele sa arda complet, apoi intindeti carbunii fierbinti pe toata partea de jos a cuptorului(pe vatra) si lasati asa 10 minute.
10. Apoi scoateti cu sapaliga toti carbunii intr-un recipient de fier sau inox, aranjat sub gura cuptorului.
Noi le scoatem intr-un gratar mic, apoi le folosim sa facem niste carne, sashlyk/frigarui, cartofi copti, etc, ca la orice gratar clasic.
11. Cosul de fum se da la o parte(aveti grija ca este foarte fierbinte, sa va protejati mainile cu vreun prosop mai gros) gura de evacuare a fumului se inchide cat mai ermetic cu o caramida termorezistenta.
Mai jos veti observa ca la procesul de coacere a pizzei, cosul de fum ramane, nu trebuie scos.
12. Puneti in cuptor carnea, sarmale, placinte, paine, etc.
Aici am pus un pui intreg cu cartofi si niste Haciapuri cu cascaval si branza.
Carnea si sarmalele merg intotdeauna puse primele, chiar si in cuptorul super-incins, dar painea si placintele recomand sa le intarziati cu vreo 15 minute, sa nu le ardeti. Dar asta reglati in timp dupa puterea cuptorului dvs.
13. Inchideti cuptorul cu gurarul metalic si asteptati. Din cand in cand verificati cum se coc mancarurile, daca vi se pare ca se rumenesc prea repede puteti regla temperatura din cuptor deschizand putin gurarul.
14. Daca planificati sa faceti pizza la cuptor cu lemne, procesul este la fel pana la pasul 9. Dar in continuare trebuie sa procedati putin altfel:
- cand cuptorul este incins bine si gata, totusi lasati sa arda  in continuare in el 2 lemne, nu asteptati pana focul se stinge complet;
15. - trageti cu sapaliga din cuptor in gratarul metalic toti carbunii fierbinti, dar lasati in cuptor cele 2 lemne arzand in continuare langa peretele stang;
16. - l-am rugat pe domnul cu cuptorul sa-mi mestereasca din fier asa o chestie indoita cu gauri pe lateral;
Este optional, dar protejeaza pizza de carbunii fierbinti care pot sari de la lemne.
17. - o pun in cuptor ca sa cuprinda lemnele arzand si astfel am o zona de foc, putin izolata, dar care va mentine permanent temperatura constanta de aproximativ 350 grade in cuptor, perfect pentru pizza artizanala adevarata, pe vatra.
Periodic mai adaug cate 1-2 lemne sa arda cat prepar si coc pizza, deci acolo in stanga trebuie sa fie permanent un foc mediu.
18. - am vazut cum un pizzaiola italian sterge vatra inainte de a coace pizza cu un prosop umezit bine in apa. Asa fac si eu, inmoi un prosop mare in apa rece, scurg bine si invelesc cu el spatula de pizza. Apoi sterg bine cu el vatra si astfel am scapat de eventualele bucatele de carbuni de la baza cuptorului.
19. Astfel aveti cuptorul gata de copt pizza, focul arde pe lateral protejat, vatra este curata si obligatoriu cosul de fum sa fie pus sus la locul lui, sa aiba pe unde iesi fumul de la lemnele arzand.
20. Pizza in acest cuptor cu lemne trebuie sa se coaca foarte repede, in 3-4 minute este gata, ca adevarata pizza italiana pe vatra. Dar despre pizza in special voi face o alta postare, cu toate detaliile necesare, deocamdata aici trebuie doar sa stiti cum pregatiti cuptorul pentru ea.
21. Asa arata pizza mea din cuptorul cu lemne, este extrem de buna (cum zic toti cei care au gustat-o), in 2 zile revin cu reteta.
22. Dupa ce ati terminat cu pizza, scoateti din cuptor gratarul metalic pentru focul de pizza si restul carbunilor.
Dati la o parte cosul de fum si inchideti hogeagul cu caramida termoizolanta, ca in pasii 10-11 de mai sus. Puneti in cuptor orice mancare vreti si il inchideti cu gurarul metalic.
Aici am pus la copt intr-un vas de  sticla termorezitenta niste cotlet si muschiulet intreg cu mirodenii.
23. Dupa vreo 3 ore arata asa, la gust...exceptional!
24. Am adus din Moldova oala din lut pentru sarmale a bunicii, le coc ca in orice oala de lut, doar ca nu are capac si o acopar sus cu hartie de copt umezita, sa nu se arda sarmalele deasupra.
25. Am incercat si costita cu varza gatite asa, delicioase!
26. La desert mai fac clatite cu branza coapte, alivanca sau baba neagra.
27. Si aici frigarui pe carbunii care au incalzit cuptorul.
Dupa cum va spuneam - totul dintr-un foc - frigarui, pizza, sarmale, carne, desert, etc. Este foarte eficient acest proces, doar ca aveti nevoie de putina organizare dinainte, si sa va invatati cuptorul!
Pofta Buna!